**REZULTATI POSLOVANJA PODUZETNIKA U DJELATNOSTI PRUŽANJA SMJEŠTAJA TE PRIPREME I USLUŽIVANJA HRANE – PRESJEK 2004.-2009.-2014.-2020. GODINA**

Kroz promatrani presjek godina (2004.-2009.-2014.-2020.), broj poduzetnika u djelatnosti pružanja smještaja te pripreme i usluživanja hrane bio je najveći 2020. godine, kada je to bila pretežita djelatnost 13.060 poduzetnika. U 2014. godini bilo je 7.772 poduzetnika, u 2009. godini 4.833, a najmanje ih je bilo 2004. godine, 2.996.


**Tablica 1. Osnovni financijski rezultati poslovanja poduzetnika u djelatnosti pružanja smještaja te pripreme i usluživanja hrane – presjek 2004.-2009.-2014.-2020. godina** (iznosi u tis. kuna, prosječne plaće u kunama)

|  |  |  |  |  |
| --- | --- | --- | --- | --- |
| **Opis** | **I - Djelatnost pružanja smještaja te pripreme i usluživanja hrane[[1]](#footnote-1)** (tekuće razdoblje iz godišnjeg financijskog izvještaja) | | | |
|
| **2004.** | **2009.** | **2014.** | **2020.** |
| Broj poduzetnika | 2.996 | 4.833 | 7.772 | 13.060 |
| Broj dobitaša | 1.621 | 2.284 | 4.577 | 4.892 |
| Broj gubitaša | 1.375 | 2.549 | 3.195 | 8.168 |
| Broj zaposlenih | 35.928 | 43.547 | 53.982 | 65.147 |
| Ukupni prihodi | 9.922.574 | 12.985.719 | 19.054.260 | 17.611.874 |
| Ukupni rashodi | 10.180.916 | 13.868.412 | 19.366.007 | 21.324.441 |
| Dobit prije oporezivanja | 792.114 | 703.075 | 1.786.314 | 685.728 |
| Gubitak prije oporezivanja | 1.050.457 | 1.585.769 | 2.098.061 | 4.398.295 |
| Porez na dobit | 40.010 | 106.340 | 182.176 | -300.835 |
| Dobit razdoblja | 752.473 | 587.244 | 1.604.190 | 634.285 |
| Gubitak razdoblja | 1.050.826 | 1.576.277 | 2.098.114 | 4.046.017 |
| **Konsolidirani fin. rez. – dobit (+) ili gubitak (-) raz.** | **-298.352** | **-989.034** | **-493.923** | **-3.411.732** |
| Izvoz | 2.855.283 | 3.778.525 | 4.911.720 | 2.300.900 |
| Uvoz | 453.692 | 305.911 | 285.676 | 445.595 |
| Trgovinski saldo (izvoz minus uvoz) | 2.401.591 | 3.472.614 | 4.626.044 | 1.855.304 |
| Investicije u novu dugotrajnu imovinu[[2]](#footnote-2) | 2.321.176 | 2.292.836 | 2.734.146 | 2.088.019 |
| Prosječne mjesečne neto plaće po zaposlenom | 3.281 | 4.057 | 4.297 | 4.657 |

*Izvor: Fina, Registar godišnjih financijskih izvještaja, obrada GFI-a za 2004., 2009., 2014. i 2020. godinu*

Usporedba broja zaposlenih kod poduzetnika u djelatnosti pružanja smještaja te pripreme i usluživanja hrane kroz promatrano razdoblje pokazala je da je, u odnosu na 2004. godinu, broj zaposlenih u 2020. godini bio veći za 29.219 (81,3%).[[3]](#footnote-3)

**Grafikon 1. Broj zaposlenih kod poduzetnika u djelatnosti pružanja smještaja te pripreme i usluživanja hrane – presjek 2004.-2009.-2014.-2020. godina**



*Izvor: Fina, Registar godišnjih financijskih izvještaja, obrada GFI-a za 2004., 2009., 2014. i 2020. godinu*

Najveći ukupni prihodi u djelatnosti pružanja smještaja te pripreme i usluživanja hrane ostvareni su 2014. godine, u iznosu od 19,1 milijardu kuna, što je 9,1 milijarda kuna više u odnosu na 2004. godinu. Ukupni prihodi ostvareni u 2020. godini iznosili su 17,6 milijardi kuna.

Najveća dobit razdoblja također je ostvarena u 2014. godini, u iznosu od 1,6 milijardi kuna, što je dva puta više u odnosu na 2004. godinu. Najveći dobitaš u 2014. godini bio je srednje veliki poduzetnik HOTELI ŽIVOGOŠĆE d.d. s ostvarenom dobiti od 138,4 milijuna kuna, dok je najveće ukupne prihode ostvario veliki poduzetnik VALAMAR RIVIERA d.d., u iznosu od 1,1 milijardu kuna. U 2020. godini, po visini ukupnih prihoda na prvom mjestu bio je veliki poduzetnik GLOBALNA HRANA d.o.o., sa 610,4 milijuna kuna prihoda, a slijedi ga MAISTRA d.d. sa 598,9 milijuna kuna i VALAMAR RIVIERA d.d. sa 591,7 milijuna kuna ukupnih prihoda. GLOBALNA HRANA d.o.o. iskazala je i najveću dobit razdoblja u 2020. godini, u iznosu od 56 milijuna kuna.

Poduzetnici u području djelatnosti pružanja smještaja te pripreme i usluživanja hrane iskazali su negativan poslovni rezultat kroz promatrani presjek godina (2004.-2009.-2014.-2020.). Najveći neto gubitak iskazali su u 2020. godini, kada je Covid kriza najviše utjecala na njihovo poslovanje te su ostvarili 3,4 milijarde kuna neto gubitka i smanjili prihode u odnosu na 2019. godinu za 43,2%.[[4]](#footnote-4) U promatranom razdoblju, najveći gubitak razdoblja iskazan je 2020. godine i iznosio je 4,0 milijarde kuna (tri puta više u odnosu na 2019. godinu). Najveći gubitaš u 2020. godini bila je VALAMAR RIVIERA d.d. sa 308,5 milijuna kuna.

Najveće investicije u novu dugotrajnu imovinu ostvarene su 2014. godine i iznosile su 2,7 milijardi kuna, dok su u 2020. godini iznosile 2,1 milijardu kuna, što je za 23,6% manje nego 2014. godine. Najveći investitor u 2014. godini bilo je društvo JADRANKA HOTELI d.o.o.[[5]](#footnote-5) sa 554,1 milijun kuna investicija u novu dugotrajnu imovinu, dok je 2020. godine vodeće društvo bilo ARENA HOSPITALITY GROUP d.d. sa 224,6 milijuna kuna, a najveći iznos bruto investicija u dugotrajnu materijalnu i nematerijalnu imovinu iskazala je Valamar Riviera d.d., 280,8 milijuna kuna.

Prosječna mjesečna neto obračunata plaća zaposlenima kod poduzetnika u djelatnosti pružanja smještaja te pripreme i usluživanja hrane u 2020. godini iznosila je 4.657 kuna i bila je za 1.376 kuna ili 42% veća u odnosu na plaću obračunatu u 2004. godini (3.281 kuna) te za 22% manja u odnosu na prosječnu mjesečnu neto plaću poduzetnika RH (5.971 kuna).

**Tablica 2. Top 10 poduzetnika prema ukupnim prihodima u 2020. godini u djelatnosti pružanja smještaja te pripreme i usluživanja hrane**  (iznosi u tisućama kuna)

| **Rang** | **OIB** | **Naziv poduzetnika** | **Sjedište** | **Ukupni prihodi** | **Broj zaposlenih** | **Dobit ili gubitak razdoblja** |
| --- | --- | --- | --- | --- | --- | --- |
| 1. | 97492131626 | GLOBALNA HRANA d.o.o. | Zagreb | 610.414 | 1216 | 56.008 |
| 2. | 25190869349 | MAISTRA d.d. | Rovinj | 598.913 | 1275 | -111.587 |
| 3. | 36201212847 | VALAMAR RIVIERA d.d. [[6]](#footnote-6) | Buići | 591.750 | 2611 | -308.550 |
| 4. | 57444289760 | PLAVA LAGUNA d.d. | Poreč | 484.202 | 1324 | -90.096 |
| 5. | 18432842686 | DECENTIA d.o.o. | Veliko Polje | 209.448 | 221 | 6.784 |
| 6. | 47625429199 | ARENA HOSPITALITY GROUP d.d. [[7]](#footnote-7) | Pula | 208.541 | 621 | -103.172 |
| 7. | 94300736117 | VALALTA d.o.o. | Rovinj | 192.276 | 333 | 14.534 |
| 8. | 06916431329 | SUNCE HOTELI d.d. | Zagreb | 184.330 | 800 | -33.121 |
| 9. | 25295166877 | JADRANKA TURIZAM d.o.o. | Mali Lošinj | 183.257 | 458 | -78.347 |
| 10. | 50056328499 | PLETER-USLUGE d.o.o. | Zagreb | 183.210 | 1106 | -754 |
| **Ukupno top 10 poduzetnika u području I** | | | | **3.446.340** | **9.965** | **-648.301** |
| **Ukupno svi poduzetnici u području djelatnosti I** | | | | **17.611.874** | **65.147** | **-3.411.732** |

*Izvor: Fina, Registar godišnjih financijskih izvještaja*

Usporedba poduzetnika s rang liste top 10 poduzetnika prema ukupnim prihodima[[8]](#footnote-8), u promatranim godinama (2004.-2009.-2014.-2020.), pokazala je da je top 10 poduzetnika u 2014. godini ostvarilo najveće ukupne prihode u iznosu od 4,6 milijardi kuna. Za usporedbu, top 10 poduzetnika u istom području djelatnosti u 2004. godini ostvarilo je ukupne prihode u iznosu od 2,4 milijarde kuna, u 2009. godini u iznosu od 2,9 milijardi kuna, dok su u 2020. godini ostvarili 3,4 milijarde kuna.

Analiza poduzetnika u 2020. godini u djelatnosti pružanja smještaja te pripreme i usluživanja hrane, prema sjedištu poslovanja, pokazala je najveću koncentraciju poduzetnika na području Grada Zagreba (3.138), Splitsko-dalmatinske (2.102), Primorsko-goranske (1.375) te Istarske županije (1.223). Najmanje poduzetnika u toj djelatnosti imalo je sjedište u Virovitičko-podravskoj (68) i Požeško-slavonskoj županiji (78). Grad Zagreb vodeći je po ostvarenim ukupnim prihodima poduzetnika u promatranom području djelatnosti u 2020. godini (4,9 milijardi kuna).

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome* ***je li poslovni subjekt u blokadi ili ne****, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***830.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*  *Ako ste zainteresirani i* ***želite ugovoriti uslugu ili kupiti veći broj paketa****:* [*prodaja@fina.hr*](mailto:prodaja@fina.hr)  *Ako* ***trebate korisničku podršku****: 0800 0080,* [*info@fina.hr*](mailto:info@fina.hr) |  |

1. NKD 2002 Područje djelatnosti H - Hoteli i restorani s promjenom nacionalne kvalifikacije djelatnosti definira se u (NKD 2007) područje djelatnosti I - Djelatnost pružanja smještaja te pripreme i usluživanja hrane. NKD 2007 stupa na snagu 1. siječnja 2008. godine (NN 58/2007). [↑](#footnote-ref-1)
2. Pozicija iz GFI-a (iz obrazaca do 2016.) - "Investicije u novu dugotrajnu imovinu" istovjetna je poziciji "Bruto investicije samo u novu dugotrajnu imovinu" u obrascima GFI-a 2016. - 2020. [↑](#footnote-ref-2)
3. U dokumentu u Excel-u dan je pregled top 20 poduzetnika po broju zaposlenih, 2004., 2009., 2014. i 2020. godine. [↑](#footnote-ref-3)
4. Podaci iskazani u GFI-u za 2020. godinu, koji se odnose na prethodnu, 2019. godinu. [↑](#footnote-ref-4)
5. Društvo je 31. prosinca 2019. promijenilo naziv iz JADRANKA HOTELI d.o.o. u JADRANKA TURIZAM d.o.o.. Izvor: Sudski registar, www.sudreg.pravosudje.hr, preuzeto 16. rujna 2021. godine. [↑](#footnote-ref-5)
6. Društvo je 30. rujna 2014. promijenilo naziv iz RIVIERA ADRIA d.d. u Valamar Riviera d.d. Prije toga društvo je poslovalo pod nazivom RIVIERA HOLIDNG d.d., a još prije, pod nazivom RIVIERA POREČ d.d.. Izvor: Sudski registar, www.sudreg.pravosudje.hr, preuzeto 16. rujna 2021. godine. [↑](#footnote-ref-6)
7. Društvo je 27. ožujka 2017. promijenilo naziv iz ARENATURIST d.d. u ARENA HOSPITALITY GROUP d.d.. Izvor: Sudski registar, www.sudreg.pravosudje.hr, preuzeto 16. rujna 2021. godine. [↑](#footnote-ref-7)
8. U dokumentu u Excel-u dan je pregled top 10 poduzetnika prema ukupnim prihodima, 2004., 2009., 2014. i 2020. godine. [↑](#footnote-ref-8)